Skifergas er et af de emner, som optager mange nordjyder i årets valgkamp. Se her, hvad de nordjyske folketingskandidater mener om emnet.

Danmarks eneste boring efter skifergas på land finder sted i Dybvad, og skifergas har derfor været et hedt emne i Nordjylland under valgkampen. TV2 Nord har undersøgt, hvad de 76 nordjyske folketingskandidater mener om skifergas. Vi har stillet kandidaterne tre spørgsmål om skifergas, og 46 af dem har indtil videre svaret. Nedenfor kan du se, om de nordjyske folketingskandidater er for eller imod skifergas, og ved at klikke på de forskellige kandidater kan du læse mere om deres holdning til emnet.